ཏཱ་ལའི་བླ་མ་མཆོག་གིས་གསུང་རྒྱུར།དེང་སང་འཛམ་བུ་གླིང་གི་ཁོར་ཡུག་གི་གནད་དོན་དེ་ཧ་ཅང་ཉེན་ཚབས་ཆེ་ཞིང་།ཐོན་ཁུངས་ཀྱང་ཚོད་ཡོད་དུ་གྱུར་ཡོད།ང་ཚོ་འཛམ་བུ་གླིང་འདི་ནས་མུ་མཐུད་ནས་གནས་དགོས་ཀྱི་ཡོད་སྟབས།ཕན་ཚུན་མཉམ་གནས་དང་མཉམ་འབྲེལ་བྱེད་དགོས།ང་ཚོ་ངེས་པར་དུ་མུ་མཐུད་ནས་མཉམ་གནས་བྱེད་དགོས་ཀྱི་ཡོད་ན།ཚང་མ་དགའ་དགའ་སྤྲོ་སྤྲོའི་ངང་ནས་ལྷན་དུ་གནས་ན་ལེགས།བསམ་ཚུལ་དང་ལྟ་ཚུལ་མི་མཐུན་པའི་དཀའ་ངལ་བྱུང་སྐབས།གྲོས་མོལ་གྱི་ལམ་ཁོ་ནར་བརྟེན་ནས་དཀའ་ངལ་དེ་སེལ་དགོས།དུས་རབས་ཉེར་གཅིག་ནི་གྲོས་མོལ་གྱི་དུས་རབས་ཤིག་རེད།མི་སྒེར་དང་།ཁྱིམ་ཚང་།ཚོགས་སྡེ།འགྲོ་བ་མིའི་བྱིངས་གང་ཞིག་ཡིན་ཡང་།བདེ་སྐྱིད་ནི་སེམས་བཟང་པོ་ལས་བྱུང་བ་ཞིག་ཡིན།